**Obec Kochanovce, Kochanovce207, 066 01 Humenné**

**Zápisnica zo zasadnutia OZ v Kochanovciach**

**konaného dňa 30.09.2019**

**Prítomní: podľa prezenčnej listiny**

**K bodu 1- Otvorenie, určenie zapisovateľa a overovateľov zápisnice, schválenie programu**

Rokovanie obecného zastupiteľstva otvorila a viedla starostka obce. Konštatovala, že na zasadnutí sú prítomní všetci zvolení poslanci a obecné zastupiteľstvo je spôsobilé rokovať a uznášať sa na uzneseniach.

Za zapisovateľku bola určená Ing. Hnatová za overovateľov zápisnice Ing. Ferjaková a Mgr. Čerevka. Návrh programu uvedený v pozvánke bol chválený hlasmi všetkých prítomných poslancov.

*Uznesenie č. 11/2019*

**Obecné zastupiteľstvo obce Kochanovce s ch v a ľ u j e program rokovania uvedený v pozvánke.**

**Hlasovanie za návrh programu:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

**Katarína Lászlóová**

**starostka obce**

**Program:**

1. Otvorenie, určenie zapisovateľa a overovateľov zápisnice, schválenie programu

2. Kontrola plnenia uznesení obecného zastupiteľstva

3. Informácia o výsledkoch kontroly

4. Prerokovanie zásad financovania záujmových aktivít detí

5. Návrh VZN o podmienkach poskytovania dotácií z rozpočtu obce

6. Rôzne

7. Interpelácie poslancov

8. Záver

**K bodu 2 – Ku kontrole plnenia uznesení obecného zastupiteľstva**

K tomuto bodu starostka uviedla: na zasadnutí dňa 28.06.2019 bol prijatý záver, že vyjadrenie obce Kochanovce k žiadosti A. Macka o dokúpenie pozemku bude žiadateľovi zaslané po preverení možností obce využiť tento pozemok. Z krátkej rozpravy vyplynulo, že prípadný predaj časti parcely by bol takým zásahom do jej tvaru ( zostala by plocha v tvare L ), že by sa stala nevyužiteľná. Preto bolo odporúčané starostke obce žiadosti nevyhovieť. Splnená bola aj úloha vypracovať zásady financovania záujmových aktivít detí.

*OZ prijalo uznesenie č. 12/2019*

**Obecné zastupiteľstvo obce Kochanovce odporúča starostke obce oznámiť žiadateľovi Andrejovi Mackovi, že obec Kochanovce nemá zámer previesť vlastníctvo k majetku obce – časti parcely č. 21243/40 zapísané na LV č. 782 k. ú. Kochanovce.**

*Hlasovanie za prijatie uznesenia č. 12/2019*

**ZA:** Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** Čerevka

**Katarína Lászlóová**

**starostka obce**

**K bodu 3 – K informáciám o výsledkoch kontroly**

Hlavný kontrolór informoval o vykonaných kontrolách podľa plánu kontrolnej činností na II. polrok 2019. Nedostatky neboli zistené, javí sa potreba novelizovať VZN o poskytovaní dotácií k rozpočtu obce. Návrh tohto VZN je predložený v bode 5.

**K bodu č. 4 – Prerokovanie zásad financovania záujmových aktivít detí**

Návrh zásad predložil hlavný kontrolór ako plnenie úlohy z predchádzajúceho zasadnutia. Vyzval OZ určiť už len výšku príspevku na dieťa navštevujúce centrá voľného času mimo územia obce. Podotkol, že obec nemusí mať prijaté VZN v tejto oblasti, pretože na jej území sa nenachádzajú CVČ.

*OZ prijalo uznesenie č. 13/2019*

***Obecné zastupiteľstvo obce Kochanovce s ch v a ľ u j e zásady financovania záujmových aktivít detí.***

Zásady financovania sú prílohou tejto zápisnice.

*Hlasovanie za prijatie uznesenia č. 13/2019*

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

**Katarína Lászlóová**

**starostka obce**

**K bodu 5 – Návrh VZN o podmienkach poskytovania dotácií z rozpočtu obce**

Nakoľko poslanci OZ boli oboznámení so znením VZN zverejneného na pripomienkovanie na webovej stránke obce, k návrhu neboli prijaté pripomienky.

*OZ prijalo uznesenie č. 14/2019*

**Obecné zastupiteľstvo obce Kochanovce s ch v a ľ u j e Všeobecné záväzné nariadenie č. 2/2019 o podmienkach poskytovania dotácií z rozpočtu obce.**

*Hlasovanie za prijatie uznesenia č. 14/2019*

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

**Katarína Lászlóová**

**starostka obce**

**K bodu 6 - Rôzne**

Hlavný kontrolór obce informoval, že je potrebné upraviť výšku príspevku na stravu detí v MŠ podľa zaradenia do finančného pásma na nákup potravín podľa určenia Ministerstvom školstva, vedy, výskumu a športu SR.

*OZ prijalo uznesenie č. 15/2019*

**Obecné zastupiteľstvo obce Kochanovce s ch v a ľ u j e výšku stravného vo výške nákupu potravín podľa vekových kategórií stravníkov v nadväznosti na odporúčané výživové dávky:**

**1,45 Eur** – z toho: 0,36 Eur desiata

0,85 Eur obed

0,24 Eur olovrant

Zákonný zástupca dieťaťa v MŠ prispieva na úhradu režijných nákladov sumou 0,05 Eur na jeden obed.

*Hlasovanie za prijatie uznesenia č. 15/2019*

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:**  0

**Katarína Lászlóová**

**starostka obce**

Starostka ďalej v bode 6 informovala o probléme pri vykurovaní spôsobenej nízkou kapacitou kotla. Po krátkej rozprave nastala všeobecná zhoda v odporúčaní starostke obce zakúpiť nový kotol, ak technické riešenia na zvýšenie výkonu terajších kotlov nebudú postačujúce.

Starostka ďalej oboznámila poslancov o týchto záležitostiach:

* bol dokončený chodník k cintorínu
* bolo otvorené smetisko na bio odpad
* postupuje sa podľa harmonogramu na zastrešenie Domu smútku / je vypracovaný projekt, urobí sa verejné obstarávanie na zhotoviteľa, do konca novembra sa vyberie zhotoviteľ/
* bola prijatá žiadosť o umiestnenie retardéra, ktorú podala JUDr. Hurová

k danej žiadosti bolo starostke obce odporúčané preveriť či nepostačuje na spomalenie prejazdu áut dopravné značenie osadené podľa projektu.

* hlavný kontrolór odporučil poslancom zaoberať sa parcipatívnosťou občanov na zostavovaní rozpočtu na rok 2020, napr. vyčlenením čiastky cca 5000 eur, ktorej účel čerpania by navrhli občania obce

**K bodu 7 - Interpelácie**

Interpelácie neboli žiadne.

**K bodu 8 – Záver**

Rokovanie OZ ukončila starostka obce o 19:40 hod.

Zapísala: Ing. Martina Hnatová

Overovatelia: Ing. Miroslava Ferjaková

Mgr. Peter Čerevka